ddrg/super_eurlex huggingface dataset:
Komisjoni otsus,

10. detsember 1999,

millega muudetakse kolmandat korda otsust 1999/507/EÜ teatavate Lääne-Malaisiast ja Austraaliast toodavate lendkoerte, koerte ja kasside suhtes kohaldatavate teatavate kaitsemeetmete kohta

(avaldatud numbri K(1999) 4249 all)

(EMPs kohaldatav tekst)

(2000/6/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 15. juuli 1991. aasta direktiivi 91/496/EMÜ, millega nähakse ette kolmandatest riikidest ühendusse toodavate loomade veterinaarkontrolli põhimõtted ja muudetakse direktiive 89/662/EMÜ, 90/425/EMÜ ja 90/675/EMÜ, [1] viimati muudetud direktiiviga 96/43/EÜ, [2] eriti selle artikli 18 lõiget 7,

ning arvestades järgmist:

(1) Komisjon on otsusega 1999/507/EÜ [3] võtnud vastu kaitsemeetmed teatavate Lääne-Malaisiast ja Austraaliast toodavate lendkoerte, koerte ja kasside suhtes seoses Nipah ja Hendra haigusega, ja need kaitsemeetmed hõlmavad muu hulgas ühendusse imporditavate koerte ja kasside laboratoorseid uuringuid.

(2) Kuna Nipah haiguse osas puuduvad rahvusvaheliselt kokkulepitud standardsed katsemeetodid, on koerte ja kasside puhul testimisnõuded sätestatud kooskõlas Malaisia veterinaarteenistuste poolt rahvusvahelisele episootiaametile 28. mail 1999. aastal esitatud ametliku teatega.

(3) 11. oktoobri 1999. aasta kirjaga on Malaisia veterinaarasutused ametlikult komisjoni teavitanud; teavitatud on sellest, et nõutavat IgM tuvastamise ELISA testi ei saa läbi viia ning et IgG tuvastamise ELISA testi loetakse piisavaks.

(4) Seetõttu ei saa Malaisia veterinaarteenistused Malaisiast liikmesriikidesse importimiseks ette nähtud koeri ja kasse kooskõlas ühenduse õigusega kontrollida.

(5) Malaisiast imporditavate koerte ja kasside testimisnõudeid tuleb muuta nii, et oleks võimalik kasutada kinnitatud diagnostilist testi Nipah haiguse viiruse vastase antikeha leidmiseks.

(6) Selguse huvides tuleks sätestada võimalus koerte ja kasside transiidiks läbi Malaisia rahvusvaheliste lennujaamade.

(7) Käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 1999/507/EÜ artiklit 2 muudetakse järgmiselt:

1. Lõike 2 kolmandas taandes jäetakse välja sõnad "IgM ja".

2. Lisatakse kolmas lõige järgmises sõnastuses:

"3. Lõikes 1 nimetatud keeldu ei kohaldata riigist läbi veetavate koerte ja kasside suhtes, keda ei viida välja rahvusvahelise lennujaama territooriumilt."

Artikkel 2

Käesolev otsus on adresseeritud liikmesriikidele.

Brüssel, 10. detsember 1999

Komisjoni nimel

komisjoni liige

David Byrne

[1] EÜT L 268, 24.9.1991, lk 56.

[2] EÜT L 162, 1.7.1996, lk 1.

[3] EÜT L 194, 27.7.1999, lk 66.

--------------------------------------------------
Euroopa Liidu Teataja L 286 , 11/11/2000 Lk 0037 - 0037



Komisjoni otsus, 25. oktoober 2000, millega muudetakse otsust 97/467/EÜ, millega koostatakse ajutised loetelud kolmandate riikide ettevõtete kohta, millest liikmesriigid lubavad importida küülikuliha ja tehistingimustes peetavate ulukite liha (teatavaks tehtud numbri K(2000) 3093 all) (EMPs kohaldatav tekst) (2000/691/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid ja elusaid kahepoolmelisi karploomi, [1] viimati muudetud otsusega 98/603/EÜ, [2] eriti selle artikli 21 lõiget 1 ja artiklit 7, ning arvestades järgmist: (1) Komisjoni otsusega 97/467/EÜ, [3] viimati muudetud otsusega 2000/496/EÜ, [4] on koostatud nende kolmandates riikides asuvate ettevõtete ajutised loetelud, millest liikmesriigid lubavad importida küülikuliha ja tehistingimustes peetavate ulukite liha. Eespool nimetatud otsusega koostatud ettevõtete loetelu ei sisalda silerinnaliste lindude liha tootvaid ettevõtteid. (2) Hiljuti on kehtestatud loetelu kolmandatest riikidest, millest liikmesriikidel on lubatud importida silerinnaliste lindude liha, ja kõnealuse liha ühendusse sissevedamiseks nõutavad loomatervishoiunõuded ja veterinaarsertifikaat. (3) Vastavalt otsuse 97/467/EÜ sätetele võivad liikmesriigid kuni 1. oktoobrini 2000 anda ettevõtetele loa silerinnaliste lindude liha impordiks. (4) Kuupäev 1. oktoober 2000 asendatakse kuupäevaga 30. aprill 2001, et oleks võimalik koostada kolmandate riikide ettevõtete loetelu, et võimaldada kolmandate riikide pädevatel asutustel esitada komisjonile vajalikud tervishoiugarantiid ning eesmärgiga säilitada olemasolev kaubandus. (5) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 97/467/EÜ artikli 1 lõikes 2a asendatakse kuupäev "1. oktoober 2000" kuupäevaga "30. aprill 2001". Artikkel 2 Käesolev otsus on adresseeritud liikmesriikidele. Brüssel, 25. oktoober 2000 Komisjoni nimel komisjoni liige David Byrne [1] EÜT L 243, 11.10.1995, lk 17. [2] EÜT L 289, 28.10.1998, lk 36. [3] EÜT L 199, 26.7.1997, lk 57. [4] EÜT L 200, 8.8.2000, lk 39. --------------------------------------------------
Euroopa Liidu Teataja L 006 , 11/01/2000 Lk 0060 - 0064



Komisjoni otsus, 10. detsember 1999, millega kehtestatakse veterinaartõendid kolmandatest riikidest inimtoiduks ettenähtud želatiini ja sellise želatiini tootmiseks mõeldud tooraine importimiseks (avaldatud numbri K(1999) 3989 all) (EMPs kohaldatav tekst) (2000/20/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. detsembri 1992. aasta direktiivi 92/118/EMÜ, milles sätestatakse selliste toodete ühendusesisest kaubandust ja ühendusse importimist reguleerivad loomade ja inimeste terviseohutuse nõuded, mille suhtes ei kohaldata direktiivi 89/662/EMÜ A lisa 1. punktis ja nakkusetekitajate puhul direktiivis 90/425/EMÜ osutatud ühenduse erieeskirjades sätestatud nõudeid, [1] viimati muudetud otsusega 1999/724/EÜ, [2] eriti selle artikli 10 punkti c, ning arvestades järgmist: (1) Direktiivi 92/118/EMÜ II lisa 4. peatükis sätestatakse inimtoiduks ettenähtud želatiini tootmiseks tervishoiualased erinõuded. Samuti kehtestatakse erinõuded kolmandatest riikidest inimtoiduks ettenähtud želatiini ja sellise želatiini tootmiseks mõeldud tooraine importimiseks. (2) Tuleks koostada kolmandatest riikidest inimtoiduks ettenähtud želatiini ja sellise želatiini tootmiseks mõeldud tooraine importimisel kaasas olevate veterinaartõendite näidised. (3) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Käesolevas otsuses sätestatakse veterinaartõendite näidised kolmandatest riikidest inimtoiduks ettenähtud želatiini ja sellise želatiini tootmiseks mõeldud tooraine importimiseks. Artikkel 2 Iga inimtoiduks ettenähtud želatiini partiiga peab kaasas olema käesoleva otsuse I lisas sätestatud veterinaartõend. Artikkel 3 Iga inimtoiduna kasutatava želatiini tootmiseks ettenähtud tooraine partiiga peab kaasas olema käesoleva otsuse II lisas sätestatud veterinaartõend. Artikkel 4 Artiklis 2 ja 3 osutatud veterinaartõendid koostatakse ühel lehel ja vähemalt ühes selle liikmesriigi ametlikest keeltest, mille kaudu partii esimest korda ühendusse saabub, ja vähemalt ühes sihtliikmesriigi ametlikest keeltest. Artikkel 5 Käesolevat otsust kohaldatakse alates 1. juunist 2000. Artikkel 6 Käesolev otsus on adresseeritud liikmesriikidele. Brüssel, 10. detsember 1999 Komisjoni nimel komisjoni liige David Byrne [1] EÜT L 62, 15.3.1993, lk 49. [2] EÜT L 290, 12.11.1999, lk 32. -------------------------------------------------- I LISA +++++ TIFF +++++ +++++ TIFF +++++ -------------------------------------------------- II LISA +++++ TIFF +++++ +++++ TIFF +++++ --------------------------------------------------
KOMISJONI OTSUS,

6. november 2000,

millega muudetakse kolmandat korda otsust 1999/507/EÜ teatavate Lääne-Malaisiast ja Austraaliast toodavate lendkoerte, koerte ja kasside suhtes kohaldatavate teatavate kaitsemeetmete kohta

(teatavaks tehtud numbri K(2000) 3178 all)

(EMPs kohaldatav tekst)

(2000/708/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 15. juuli 1991. aasta direktiivi 91/496/EMÜ, millega nähakse ette kolmandatest riikidest ühendusse toodavate loomade veterinaarkontrolli põhimõtted ja muudetakse direktiive 89/662/EMÜ, 90/425/EMÜ ja 90/675/EMÜ,1 viimati muudetud direktiiviga 96/43/EÜ,2 eriti selle artikli 18 lõiget 7,

ning arvestades järgmist:

(1) Komisjoni otsusega 1999/507/EÜ,3 viimati muudetud otsusega 2000/6/EÜ,4 on kehtestatud kaitsemeetmed teatavate Lääne-Malaisiast ja Austraaliast toodavate lendkoerte, koerte ja kasside suhtes seoses vastavalt Nipah ja Hendra haigusega ja need kaitsemeetmed hõlmavad muu hulgas ühendusse imporditavate koerte ja kasside laboratoorseid uuringuid.

(2) Hendra haigust, mis Austraalia seaduste kohaselt on teatamiskohustuslik haigus, ei ole Austraalias pärast otsuse 1999/507/EÜ vastuvõtmist registreeritud. Seetõttu tuleks kõnesoleva otsuse Austraaliat käsitlevad sätted kohandada selle maa haigusolukorraga, eelkõige tühistada laboriuuringute nõue Austraaliast imporditavate kasside puhul.

(3) Käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 1999/507/EÜ artiklit 3 muudetakse järgmiselt:

1. Lõike 2 teine taane jäetakse välja.

2. Lisatakse kolmas lõige järgmises sõnastuses:

"3. Lõikes 1 nimetatud keeldu ei kohaldata riigist läbi veetavate kasside suhtes, keda ei viida välja rahvusvahelise lennujaama territooriumilt."

Artikkel 2

Käesolev otsus on adresseeritud liikmesriikidele.

Brüssel, 6. november 2000

Komisjoni nimel

komisjoni liige

David BYRNE

1 EÜT L 268, 24.9.1991, lk 56.

2 EÜT L 162, 1.7.1996, lk 1.

3 EÜT L 194, 27.7.1999, lk 66.

4 EÜT L 3, 6.1.2000, lk 29.
Euroopa Liidu Teataja C 009 , 13/01/2000 Lk 0001 - 0001



Nõukogu otsus, 17. detsember 1999, ühenduse meetme "Euroopa kultuuripealinn" valikukomisjoni liikmete nimetamise kohta nõukogu poolt (2000/C 9/01) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 25. mai 1999. aasta otsust nr 1419/1999/EÜ, kultuurisündmusega "Euroopa kultuuripealinn" seotud ühenduse meetmete kohta aastateks 2005 kuni 2019, [1] eelkõige selle artikli 2 lõiget 2, ning arvestades, et otsuse 1419/1999/EÜ artikli 2 lõikega 2 nähakse ette, et komisjon peab igal aastal moodustama valikukomisjoni, kes esitab meetme eesmärki ja laadi arvesse võttes ühe või mitme kandidaadi ülesseadmise kohta aruande ja koosneb seitsmest sõltumatust juhtisikust, kes on kultuuriala asjatundjad ja kelle hulgast kaks nimetab nõukogu, ON VASTU VÕTNUD JÄRGMISE OTSUSE: Artikkel 1 1. Eesmärgiga määrata linn alates aastast 2005 "Euroopa kultuuripealinnaks", nimetab kumbki jooksva aasta nõukogu eesistujariik iga aasta esimesel poolel, esimest korda aastal 2000, ühe juhtisiku, kellel on otsuse 1419/1999/EÜ artikli 2 lõikes 2 nimetatud valikukomisjoni liikmeks saamiseks nõutav sõltumatus ja eriteadmised. 2. Iga aasta teisel poolel, esimest korda aastal 2000, määrab nõukogu lihthäälteenamusega kaks juhtisikut, kes kuuluvad järgmise aasta valikukomisjoni. 3. Eesistujariik teavitab sellest komisjoni. Artikkel 2 Käesolev otsus avaldatakse Euroopa Ühenduste Teatajas. Brüssel, 17. detsember 1999 Nõukogu nimel eesistuja K. HemilÄ [1] EÜT L 166, 1.7.1999, lk 1. --------------------------------------------------
Euroopa Liidu Teataja L 303 , 02/12/2000 Lk 0034 - 0035



Komisjoni otsus, 24. november 2000, millega muudetakse otsust 93/195/EMÜ loomatervishoiunõuete ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti (teatavaks tehtud numbri K(2000) 3552 all) (EMPs kohaldatav tekst) (2000/754/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud Austria, Soome ja Rootsi ühinemisaktiga, eriti selle artikli 19 punkti ii, ning arvestades järgmist: (1) Vastavalt komisjoni otsusele 93/195/EMÜ, [2] viimati muudetud otsusega 2000/209/EÜ, [3] on registreeritud hobuste taassisenemine pärast võidusõidu, võistluse või kultuuriürituse tõttu toimunud ajutist eksporti piiratud hobustega, keda on kolmandas riigis peetud kuni 30 päeva. (2) Et hõlbustada ühendusest pärit hobuste osalemist võistlustel Japan Cup ja Hong Kong International Races, tuleks pikendada seda ajavahemikku kuni 90 päevani. (3) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 93/195/EMÜ muudetakse järgmiselt. 1. Artiklile 1 lisatakse kuues taane järgmises sõnastuses: "— on osalenud võistlustel Japan Cup ja Hong Kong International Races ja vastavad käesoleva otsuse VI lisas esitatud näidisele vastava veterinaarsertifikaadi nõuetele." 2. Käesoleva otsuse lisa lisatakse VI lisana. Artikkel 2 Käesolev otsus on adresseeritud liikmesriikidele. Brüssel, 24. november 2000 Komisjoni nimel komisjoni liige David Byrne [1] EÜT L 224, 18.8.1990, lk 42. [2] EÜT L 86, 6.4.1993, lk 1. [3] EÜT L 64, 11.3.2000, lk 22. -------------------------------------------------- LISA " “VI LISA +++++ TIFF +++++ " --------------------------------------------------
Euroopa Liidu Teataja L 078 , 29/03/2000 Lk 0032 - 0032



Komisjoni otsus, 20. märts 2000, millega muudetakse otsust 97/569/EÜ, millega koostatakse nende kolmandates riikides asuvate ettevõtete ajutised loetelud, millest liikmesriigid lubavad importida lihatooteid (teatavaks tehtud numbri K(2000) 698 all) (EMPs kohaldatav tekst) (2000/253/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] viimati muudetud otsusega 98/603/EÜ, [2] eriti selle artikli 2 lõiget 1, ning arvestades järgmist: (1) Komisjoni otsusega 97/569/EÜ, [3] viimati muudetud komisjoni otsusega 1999/336/EÜ, [4] on koostatud kolmandates riikides asuvate lihatooteid valmistavate ettevõtete ajutised loetelud. (2) Kanada on saatnud loetelu lihatooteid valmistavate ettevõtete kohta, mille puhul pädevad asutused tõendavad, et ettevõtted vastavad ühenduse eeskirjadele. (3) Seega on võimalik koostada lihatooteid valmistavate Kanada ettevõtete ajutine loetelu. Komisjoni otsust 97/569/EÜ tuleks seetõttu vastavalt muuta. (4) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Käesoleva otsuse lisa tekst lisatakse otsuse 97/569/EÜ lisale. Artikkel 2 Käesolev otsus on adresseeritud liikmesriikidele. Brüssel, 20. märts 2000 Komisjoni nimel komisjoni liige David Byrne [1] EÜT L 243, 11.10.1995, lk 17. [2] EÜT L 289, 28.10.1998, lk 36. [3] EÜT L 234, 26.8.1997, lk 16. [4] EÜT L 127, 21.5.1999, lk 30. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA "País: CanadáLand: CanadaLand: KanadaΧώρα: ΚαναδάςCountry: CanadaPays: CanadaPaese: CanadaLand: CanadaPaís: CanadáMaa: KanadaLand: Kanada 1 | 2 | 3 | 4 | 5 | 63 | Northern Goose Processors Ltd | Teulon | Manitoba | PMP,6" | --------------------------------------------------
Euroopa Liidu Teataja L 309 , 09/12/2000 Lk 0037 - 0037



Komisjoni otsus, 8. detsember 2000, millega muudetakse otsust 2000/609/EÜ, millega sätestatakse loomade ja inimeste terviseohutuse nõuded ja veterinaarsertifikaadid tehistingimustes peetavate silerinnaliste lindude liha impordiks ning muudetakse otsust 94/85/EÜ, milles koostatakse nende kolmandate riikide loetelu, millest liikmesriigid lubavad importida värsket linnuliha (teatavaks tehtud numbri K(2000) 3700 all) (EMPs kohaldatav tekst) (2000/782/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1991. aasta direktiivi 91/494/EMÜ värske linnuliha ühendusesisest kaubandust ja kolmandatest riikidest importimist reguleerivate loomatervishoiunõuete kohta, [1] viimati muudetud direktiiviga 1999/89/EÜ, [2] eriti selle artikli 11 lõiget 1 ja artiklit 12, võttes arvesse nõukogu 17. detsembri 1992. aasta direktiivi 92/118/EMÜ, milles sätestatakse selliste toodete ühendusesisest kaubandust ja ühendusse importimist reguleerivad loomade ja inimeste terviseohutuse nõuded, mille suhtes ei kohaldata direktiivi 89/662/EMÜ A lisa I peatükis ja nakkusetekitajate puhul direktiivis 90/425/EMÜ, [3] viimati muudetud direktiiviga 97/79/EÜ, [4] osutatud ühenduse erieeskirjades sätestatud nõudeid, eriti selle artiklit 10, ning arvestades järgmist: (1) Komisjoni otsusega 2000/609/EÜ [5] sätestati loomatervishoiu nõuded ja veterinaarsertifikaadid tehistingimustes peetavate silerinnaliste lindude liha impordiks. (2) Otsuse 2000/609/EÜ jõustumise kuupäev on 1. oktoober 2000. (3) Mõned kolmandad riigid vajavad otsusele 2000/609/EÜ lisatud sertifikaadis sätestatud nõuete rakendamiseks rohkem aega. (4) Otsusega 2000/609/EÜ sätestatud näidissertifikaadi B punktis 2.6 nõutud kuuekuulist jälgimisaega lükatakse kuue kuu võrra edasi, et anda asjaomastele riikidele aega järelevalvenõudeid täielikult rakendada. (5) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 2000/609/EÜ II lisa näidissertifikaadi B punktis 2.6 lisatakse lause lõppu järgmine joonealune märkus: "Kuuekuuline periood ei hakka kehtima enne 1. maid 2001." Artikkel 2 Käesolev otsus on adresseeritud liikmesriikidele. Brüssel, 8. detsember 2000 Komisjoni nimel komisjoni liige David Byrne [1] EÜT L 268, 24.9.1991, lk 35. [2] EÜT L 300, 23.11.1999, lk 17. [3] EÜT L 62, 15.3.1993, lk 49. [4] EÜT L 24, 30.1.1998, lk 31. [5] EÜT L 258, 12.10.2000, lk 49. --------------------------------------------------
Euroopa Liidu Teataja L 022 , 27/01/2000 Lk 0062 - 0064



Komisjoni otsus, 21. detsember 1999, millega muudetakse komisjoni otsust 93/436/EMÜ, milles sätestatakse Tšiilist pärit kalatoodete impordi eritingimused (teatavaks tehtud numbri K(1999) 4749 all) (EMPs kohaldatav tekst) (2000/61/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 97/79/EÜ, [2] eriti selle artiklit 11, ning arvestades järgmist: (1) veterinaarsertifikaat Tšiilist pärit ja Euroopa Ühendusse eksportimiseks ette nähtud kalatoodete jaoks kehtestati komisjoni 30. juuni 1993. aasta otsusega 93/436/EMÜ, milles sätestatakse Tšiilist pärit kalatoodete impordi eritingimused, [3] viimati muudetud otsusega 96/674/EÜ [4]; (2) Tšiilist pärit kahepoolmeliste karploomade, okasnahksete, mantelloomade ja meritigude impordi tingimused on sätestatud komisjoni otsusega 96/675/EÜ; [5] (3) otsuse 93/436/EMÜ A lisas sisalduva veterinaarsertifikaadi näidise viidetes õigusaktidele leidub teatavaid vigu ja seetõttu on vaja seda muuta; (4) käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 93/436/EMÜ A lisa asendatakse käesoleva otsuse lisaga. Artikkel 2 Käesolev otsus on adresseeritud liikmesriikidele. Brüssel, 21. detsember 1999 Komisjoni nimel komisjoni liige David Byrne [1] EÜT L 268, 24.9.1991, lk 15. [2] EÜT L 24, 30.1.1998, lk 31. [3] EÜT L 202, 12.8.1993, lk 31. [4] EÜT L 313, 3.12.1996, lk 29. [5] EÜT L 313, 3.12.1996, lk 38. -------------------------------------------------- LISA " A LISA +++++ TIFF +++++ +++++ TIFF +++++ " --------------------------------------------------
Euroopa Liidu Teataja L 072 , 21/03/2000 Lk 0021 - 0022



Komisjoni otsus, 7. märts 2000, millega määratakse kindlaks ühinemiseelse struktuuripoliitika rahastamisvahendi kaudu antava ühenduse abi kogusumma soovituslik jaotus abisaavate riikide vahel (teatavaks tehtud numbri K(2000) 552 all) (2000/229/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. juuni 1999. aasta määrust (EÜ) nr 1267/1999, millega luuakse ühinemiseelse struktuuripoliitika rahastamisvahend [1], edaspidi "struktuuripoliitika rahastamisvahend", ja eelkõige selle artikli 4 esimest lõiku ning arvestades järgmist: (1) Määruse (EÜ) nr 1267/1999 artikli 1 lõike 1 teises lõigus on loetletud riigid, mis vastavad struktuuripoliitika rahastamisvahendi tingimustele. (2) Määruse (EÜ) nr 1267/1999 artikli 4 esimese lõiguga nähakse ette, et struktuuripoliitika rahastamisvahendi kaudu antava ühenduse abi kogusumma soovitusliku jaotuse abisaavate riikide vahel määrab komisjon selliste kriteeriumide nagu elanikkond, sisemajanduse kogutoodang (SKT) elaniku kohta ostujõu pariteedi järgi ja pindala põhjal. Sellist jaotust võib kohandada sama artikli teise lõigu kohaselt. (3) Määruse (EÜ) nr 1267/1999 artikkel 15 sätestab, et ühinemisel Euroopa Liiduga kaotavad riigid oma õiguse saada abi ühinemiseelse struktuuripoliitika rahastamisvahendi kaudu ning et selliselt vabastatud rahalised vahendid jagatakse abisaavate riikide vahel ümber. (4) Käesolevas otsuses ette nähtud meetmed on kooskõlas ühinemiseelse struktuuripoliitika rahastamisvahendi korralduskomitee arvamusega, ON VASTU VÕTNUD KÄESOLEVA OTSUSE: Artikkel 1 Ühinemiseelse struktuuripoliitika rahastamisvahendi kaudu abisaavatele riikidele antava ühenduse abi kogusumma soovituslik jaotus on sätestatud käesoleva otsuse lisas. Soovituslikku jaotust kohandatakse juhul, kui abisaav riik kaotab Euroopa Liiduga ühinemisel õiguse struktuuripoliitika rahastamisvahendile. Artikkel 2 Käesolev otsus on adresseeritud liikmesriikidele. Brüssel, 7. märts 2000 Komisjoni nimel komisjoni liige Michel Barnier [1] EÜT L 161, 26.6.1999, lk 73. -------------------------------------------------- LISA Ühinemiseelse struktuuripoliitika rahastamisvahendi kaudu antava ühenduse abi kogusumma soovituslik jaotus abisaavate riikide vahel – Bulgaaria: | 8,0–12,0 % kogusummast | – Tšehhi Vabariik: | 5,5–8,0 % kogusummast | – Eesti: | 2,0–3,5 % kogusummast | – Ungari: | 7,0–10,0 % kogusummast | – Leedu: | 4,0 – 6,0 % kogusummast | – Läti: | 3,5–5,5 % kogusummast | – Poola: | 30,0–37 % kogusummast | – Rumeenia: | 20,0–26,0 % kogusummast | – Sloveenia: | 1,0–2,0 % kogusummast | – Slovakkia: | 3,5–5,5 % kogusummast | --------------------------------------------------